**ღონისძიება -**

 **უცხოეთში სტაჟირების ხელშწყობა**

**ღონისძიების არსი:**

ღონისძიება ითვალისწინებს ახალგაზრდების მხარდაჭერას, რომლებიც პრო­ფე­სიულ სტაჟირებას და/ან გადამზადებას გაივლიან აშშ-ში, ევროკავშირის წევრ ქვეყნებში, ასევე თურქეთსა და შვეიცარიაში.

**დაფინანსების მისაღებად საჭირო დოკუმენტაცია:**

* შევსებული განაცხადის ფორმა:
* საერთაშორისო პასპორტის/პირადობის დამადასტურებელი დოკუმეტის ასლები:
* მოქალაქის საცხოვრებელი ადგილის რეგისტრაციის დამადასტურებელი დოკუ­მენტი:
* სარეკომენდაციო წერილი;
* მოწვევის დამადასტურებელი დოკუმენტი;
* 2 ფერადი ფოტოსურათი (3×4);
* თანადაფინანსების შემთხვევაში - დამადასტურებელი საბუთი.
* განათლების დამადასტურებელი საბუთი ან ცნობა სამსახურიდან, ხოლო თუ სტაჟირების მსურველი სწავლობს ავტორიზებულ პროფესიულ ან უმაღლეს საგანმანათ­ლებ­ლო დაწესებულებაში - ცნობა ამ დაწესებულებიდან.

დოკუმეტები წარმოდგენილი უნდა იყოს ქართულ ენაზე. უცხო ენაზე შესრულებული დოკუმეტი უნდა იყოს ნათარგმნი და ნოტარიულად დადასტურებული.

**სტაჟიორთა შერჩევა:**

ბენეფიციართა შერჩევა განხორციელდება კონკურსის წესით.

კონკურსში მონაწილეობის მიღება შეუძლია ქ. ბათუმის ადმინისტრაციულ ტერიტორიაზე 2018 წლის 1 იანვრამდე რეგისტრირებულ 18-დან 29 წლის ასაკის საქართვე­ლოს მოქალაქეს, რომელსაც აქვს უმაღლესი ან პროფესიული განათლება ან სწავლობს ავტორიზებულ პროფესიულ ან უმაღლეს საგანმანათლებლო დაწესებულებაში, ფლობს არანაკლებ ერთ უცხო ენას და ქ. ბათუმის მუნიციპალიტეტის მერიაში წარმოადგენს სტა­ჟიორად მოწვევის დამადასტურებელ დოკუმენტს.

კონკურსი მოიცავს ორ ეტაპს. პირველ ეტაპზე ხორციელდება წარმოდგენილი დოკუმენტების მიღება, მეორე ეტაპზე - დოკუმენტების განხილვა და გასაუბრება.

**განაცხადების განხილვის ვადები:**

განაცხადების მიღება იწარმოებს ყოველი თვის პირველი სამუშაო დღიდან თვის ბოლო სამუშაო დღის ჩათვლით 09:00 საათიდან - 18:00 საათამდე.

შემოსული განაცხადები განიხილება ყოველი თვის ბოლო სამუშაო დღიდან მომდევნო 10 სამუშაო დღის ვადაში.

**სტაჟიორს შეიძლება აუნაზღაურდეს:**

- კონკურსის შედეგად შერჩეული თითოეული ბენეფიციარი მიიღებს ფინანსურ დახმარებას არაუმეტეს 2 000 ლარისა, ერთჯერადი გასაცემლის სახით.

- კონკურსში გამარჯვებულ პირს აუნაზღაურდება შემდეგი ტიპის ხარჯები: მგზავ­რობის, ვიზის, დაზღვევისა და ღონისძიებაში მონაწილეობისათვის დაწესებული სარე­გის­ტრაციო ხარჯები.

**სტაჟიორის ვალდებულებები**

სტაჟირების დასრულების შემდეგ ბენეფიციარმა უნდა წარმოადგინოს ღონისძიებაში მონაწილეობის დამადასტურებელი დოკუმენტი და წერილობითი ანგარიში.

**დამატებითი** **ინფორმაციისათვის** **დაუკავშირდით:**

ქ. ბათუმის მუნიციპალიტეტის მერია

**საკონტაქტო პირი:**

ლამზირა ბოლქვაძე

ტელ: 24-82-94

ელ.ფოსტა: bolqvadzelamzira@gmail.com